Venus yera una important diosa romana relacionada prencipalment con l'aimor, a belleza y a fertilidat, que teneba un papel crucial en muitas fiestas y mitos relichiosos romans. Dende o sieglo III aC, a creixent helenización d'as clases altas d'a sociedat romana la identificó como equivalent d'a diosa griega Afrodita. D'ista forma Venus esdevenió a muller de Vulcán. Virchilio en a Eneida fació a Venus, a qui Chulio César prenió como a suya protectora, antipasada d'o lugar román a traviés d'o suyo lechendario fundador Eneas y o suyo fillo Iulus.